Diari Oficial de la Generalitat Valenciana


Sumari del DOGV 4398, del 13-12-2002 (2002/13763)

Notificació a Andrés Vega Paredes. Expedient número R-43/2002.
--------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13663


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Andrés Vega Paredes. Expedient número R-43/2002. [2002/Q13563]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Andrés Vega Paredes, carrer de Vicente Navarro Soler, número 9, 6a (46024 Benetússer), la resolució del recurs d'alçada amb el número de referència interna R-43/2002.
  
Resolució
  
Examinat el recurs d'alçada formulat per Andrés Vega Paredes contra la resolució denegatòria del visat de contracte i del finançament qualificat per a l'adquisició protegida d'un habitatge ja construït número 46/1T/1934/2001/54.
  
Antecedents de fet
  
1. Andrés Vega Paredes i Natalia Ferriols Mercader, adquirents d'un habitatge ja construït (VYC), mitjançant escriptura de compravenda de data 3 de juliol de 2001, van presentar en el Servici Territorial d'Arquitectura i Habitatge de València, sol·licitud de visat i de finançament qualificat el dia 12 de setembre del dit any.
  
2. Examinada la documentació aportada i finalitzada la instrucció de l'expedient, mitjançant escrit de data 23 d'octubre de 2001, el Servici Territorial d'Arquitectura i Habitatge de València va informar els interessats dels motius que servirien de base a la proposta de resolució desestimatòria de la seua sol·licitud, i amb caràcter previ a redactar la mencionada proposta, els va concedir tràmit d'audiència de l'expedient (art. 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, BOE de 27 de novembre de 1992), a fi que pogueren aportar en el termini de 15 dies naturals, les al·legacions i els documents que estimaren pertinents en defensa dels seus interessos.
  
Segons consta en el revers del justificant de recepció que està en l'expedient la dita notificació es va rebre en data 7 de novembre de 2001.
  
3. Vist l'expedient, transcorregut el termini concedit sense que els interessats presentaren cap al·legació i/o documentació, el cap del Servici Territorial, en data 11 de desembre de 2001, va dictar resolució i va denegar el visat així com la subsidiació sol·licitada per incompliment del que disposa l'article 25.2.c del Reial Decret 1.186/1998, de 12 de juny, i l'article 5.4 del Decret 173/1998, de 20 d'octubre, del Govern Valencià ja que han transcorregut més de dos mesos entre la formalització de l'escriptura de compravenda i la sol·licitud del visat d'esta per l'òrgan competent.
  
4. Contra la citada resolució, Andrés Vega Paredes interposa recurs d'alçada dins del termini i en la forma adequada, amb les al·legacions que consten en este i que ací es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. La concessió per part de l'administració de les ajudes econòmiques per a adquisició d'habitatges queda supeditada al compliment d'una sèrie de requisits que vénen establits en la norma d'aplicació vigent en el moment de la sol·licitud. En el present cas, el mencionat article 5.4 del Decret 173/1998, de 20 d'octubre, del Govern Valencià, exigix per a l'obtenció del finançament qualificat, que entre la realització del contracte d'opció de compra, compravenda o escriptura i la sol·licitud del visat d'estos per l'òrgan competent, no hagen transcorregut més de dos mesos.
  
4. Així mateix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que els termes i terminis establits en esta i altres lleis, obliguen les autoritats i personal al servici de les administracions públiques competents per a la tramitació dels assumptes, així com als interessats en estos.
  
5. En el cas que ens ocupa, examinada la documentació que està en l'expedient, es comprova que han transcorregut més de dos mesos entre la formalització de l'escriptura de compravenda (3 de juliol de 2001) i la sol·licitud del visat d'esta (12 de setembre de 2001) per l'òrgan competent.
  
En conseqüència, a la vista d'allò que s'ha actuat, no desvirtuant el que s'ha adduït pel recurrent, el contingut de la resolució impugnada, procedix confirmar esta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Andrés Vega Paredes contra la Resolució del Servici Territorial d'Arquitectura i Habitatge de València, de data 11 de desembre de 2001, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.